ພວກນັກຄົ້ນຄວ້າກ່າວວ່າ ຢາວັກຊີນ ຫລຸດຈຳນວນ ຜູ້ຕິດເຊື້ອ ໂຣກເອດສ໌ ເປັນເທື່ອທຳອິດ
ຂ່າວສຳຄັນອື່ນໆ: ກຸ່ມຈີ 20 ຈະປຶກສາຫາຣື ກ່ຽວກັບ ການຟື້ນໂຕຄືນຂອງເສຖກິດ ແລະການຮ່ວມມື້; ອົງການ ສະຫະປະຊາຊາດ ຈະສົນທະນາຫາຣື ກ່ຽວກັບການລຶບລ້າງ ອ
ນັກຄົ້ນຄວ້າສະຫະຣັດແລະ ໄທກ່າວວ່າ ຢາວັກຊີນ ທົດລອງຕໍ່ຕ້ານໂຣກ ເອດສ໌ໄດ້ຫລຸດຈຳນວນ ພວກທີ່ສ່ຽງ ຕໍ່ການ ຕິດເຊື້ອ HIV ລົງ ເກືອບນຶ່ງສ່ວນສາມເປັນ ເທື່ອທຳອິດ ໃນການຖແລງທີ່ກອງປະຊຸມໃຫ້ ສຳພາດຂ່າວ ຢູ່ບາງກອກໃນວັນພະຫັດມື້ນີ້ ພັນເອກ JEROME KIM ກ່າວວ່າ ຜົນຂອງ ການທົດລອງສັກຢາວັກຊີນຂອງປະເທດທັງ ສອງໄດ້ພາໃຫ້ ມີຄວາມຫວັງວ່າ ຢາວັກຊີນ ທີ່ມີປະສິດທິຜົນໃນທົ່ວໂລກ ມີທາງເປັນໄປໄດ້ ໃນອະນາຄົດ ອັນໃກ້ນີ້ ພວກນັກຄົ້ນຄວ້າ ຂອງຣັຖບານສະຫະຣັດ ແລະໄທກ່າວວ່າ ຢາວັກຊີນທີ່ວ່ານີ້ ໄດ້ຫລຸດອັດຕຣາຄວາມສ່ຽງໃນການຕິດເຊື້ອໄວຣັສ HIV ລົງ 32% ສຳລັບພວກອາສາສະມັກ ຊາວໄທຈຳນວນ 16ພັນຄົນ ທີ່ເຂົ້າປະກອບສ່ວນ ໃນການທົດລອງດັ່ງກ່າວ ແມ່ນແຕ່ຢາວັກຊີນທີ່ສາມາດລຸດຜ່ອນ ຄວາມສ່ຽງໄດ້ໜ້ອຍທີ່ສຸດ ກໍສາມາດມີຜົນສະທ້ອນຢ່າງໃຫຍ່ຫລວງໄດ້ ອີງຕາມອົງການ UNAIDS ຂອງສະຫະປະຊາຊາດແລ້ວແມ່ນມີຄົນຕິດເຊື້ອ HIV ຕື່ມ 7 ພັນ 500 ຄົນ ໃນແຕ່ລະມື້ ໃນປີ 2007 ມີ 2ລ້ານຄົນ ໄດ້ເສັຽຊີວິດ ຍ້ອນໂຣກເອດສ໌ ບັນດາຜູ້ນຳ ຂອງກຸ່ມ 20 ປະເທດ ທີ່ຮັ່ງມີ ທີ່ສຸດແລະກຳລັງພັທນາ ຫລືຈີ 20 ມີກຳນົດ ທີ່ຈະພົບ ປະກັນ ໃນວັນພະຫັດມື້ນີ້ແລະວັນສຸກມື້ອື່ນ ເພື່ອປຶກສາ ຫາຣື ກ່ຽວກັບການ ຫາທາງປ້ອງກັນ ບໍ່ໃຫ້ໂລກເກີດວິ ກິຕການ ທາງດ້ານເສຖກິດ ອີກເທື່ອໃໝ່ ແລະເຮັດໃຫ້ ເສຖກິດ ມີການເຕີບໂຕແບບຍືນຍົງ ປະທານາທິບໍດີ ສະຫະຣັດທ່ານ BARACK OBAMA ເປັນເຈົ້າພາບຈັດ ກອງປະຊຸມນີ້ ທີ່ກຳນົດ ຈະມີຂຶ້ນ ຢູ່ນະຄອນ PITTSBURG ໃນຣັດ PENNSYLVANIAເພື່ອຕິດຕາມເບິ່ງ ຜົນຂອງກອງປະຊຸມ ຄ້າຍຄືກັນນີ້ ທີ່ມີຂື້ນ ຢູ່ກຸງລອນດອນໃນເດືອນເມສາປີນີ້ ແລະທີ່ກຸງວໍຊິງຕັນ ໃນເດືອນພະຈິກ ປີ 2008 ກ່ຽວກັບ ວິກິຕການທາງດ້ານການເງິນ ຂອງໂລກ ເປັນທີ່ຄາດກັນວ່າ ບັນດາປະເທດ ສະມາຊິກ ຈະສືບຕໍ່ດຳເນີນການ ໄປສູ່ເປົ້າໝາຍ ໃນການຟື້ນຟູ ວຽກເຮັດງານທຳ ແລະການເຕີບໂຕ ຂອງເສຖກິດການປົວແປງ ຣະບົບໃຫ້ເງິນກູ້ຢືມ ການປະຕິຮູບ ຣະບົບການເງິນ ນາໆຊາດ ແລະປ້ອງກັນບໍ່ໃຫ້ເກີດ ສະພາບເສຖກິດຕົກຕ່ຳ ໃນອະນາຄົດ ປະທານາທິບໍດີສະຫະ ຣັດ ທ່ານ BARACK OBAMAຈະເປັນປະ ທານກອງປະຊຸມນັດພິເສດ ຂອງສະພາຄວາມ ໝັ້ນຄົງ ອົງການສະຫະປະຊາຊາດໃນວັນພະ ຫັດມື້ນີ້ທີ່ແນໃສເພື່ອຍຸຕິ ການແຜ່ຜາຍຂອງ ອາວຸດນິວເຄລັຽ ປະມຸກຂອງ ສະມາຊິກ 15 ປະເທດ ໃນສະພາ ຄວາມໝັ້ນຄົງ ອົງການສະ ຫະປະຊາຊາດຈະພົບປະກັນ ເພື່ອສົນທະນາຫາຣື ໃນຮ່າງຍັດຕິ ຂອງສະຫະຣັດທີ່ໄດ້ຕັ້ງເປົ້າໝາຍໄວ້ ຫລາຍໆຢ່າງ ໃນວິສັຍທັດ ຂອງທ່ານ OBAMA ກ່ຽວກັບໂລກທີ່ປາສຈາກ ອາວຸດນິວເຄລັຽ ຮ່າງຍັດຕິ ສະບັບນີ້ ໄດ້ຮຽກຮ້ອງໃຫ້ ທຸກໆປະເທດທີ່ຍັງບໍ່ທັນ ເຂົ້າຮ່ວມ ສົນທິສັນຍາ ຫ້າມແຜ່ຜາຍ ອາວຸດນິວເຄລັຽ ທີ່ມີອາຍຸມາໄດ້ 41 ປີແລ້ວນັ້ນ ກໍຂໍໃຫ້ເຂົ້າຮ່ວມ ແລະຮຽກຮ້ອງໃຫ້ ບັນດາປະເທດທີ່ມີອາວຸດນິວເຄລັຽ ຕັ້ງເງື່ອນໄຂ ກ່ຽວກັບການສົ່ງອອກ ວັດຖຸນິວເຄລັຽຕ່າງໆ ຂະນະດຽວກັນ ຣັຖມຸນຕຣີ ການຕ່າງປະເທດ ສະຫະຣັດ ທ່ານນາງ HILLARY CLINTONຈະກ່າວຄຳປາສັຍ ເປີດກອງປະຊຸມ ເປັນເວລາ 2 ມື້ ກ່ຽວກັບການຫ້າມທົດລອງອາວຸດນິວເຄລັຽ ໃນຂອບເຂດ ທີ່ກວ້າງຂວາງ ຣັຖບານພັດຖິ່ນມຽນ ມາໄດ້ສະແດງຄວາມຊົມເຊີຍຕໍ່ແຜນການຂອງ ສະຫະຣັດ ທີ່ຈະທຳການພົວພັນກັບພວກຜູ້ນຳຣັຖບານທະຫານມຽນມາ ແລະເຈຣະຈາຫາຣື ໂດຍກົງ ກັບພວກເຂົາເຈົ້າ ທ່ານ ZIN LINNໂຄສົກຂອງ ຣັຖບານປະສົມແຫ່ງຊາດ ຂອງສະ ຫະພາບມຽນມາ ກ່າວວ່າ ທາງຣັຖບານປະສົມມີຄວາມຍິນດີ ນຳການດຳເນີນ ຄວາມພະຍາ ຍາມດັ່ງກ່າວ ແລະພ້ອມດຽວກັນກໍຮຽກຮ້ອງໃຫ້ ປະຊາຄົມນາໆຊາດ ທຳການພົວພັນ ກັບພັກຝ່າຍຄ້ານ ມຽນມານຳ ທ່ານ ZINLINN ເວົ້າວ່າ ຖ້າປະເທດຕ່າງໆ ເຊັ່ນສະຫະຣັດ ອົງການສະຫະປະຊາຊາດແລະສະຫະພາບຢູໂຣບ ຫາກທຳໜ້າທີ່ ເປັນຜູ້ໄກ່ເກັ່ຽ ລະຫວ່າງຣັຖບານທະຫານແລະພັກຝ່າຍຄ້ານແລ້ວ ມັນອາດຈະມີຜົນ ຫຼາຍກວ່ານີ້ ພວກນັກເຄື່ອນໄຫວເພື່ອສິດທິມະນຸດ ກ່າວວ່າ ການເຈຣະຈາຫາຣື ກັບພວກຜູ້ນຳ ຣັຖບານທະຫານມຽນມາຈະມີຜົນ ກໍຕໍ່ເມື່ອ ວໍຊິງຕັນ ມີຄວາມໜັກແໜ້ນ ໃນການຮຽກຮ້ອງຂອງຕົນເພື່ອໃຫ້ມີການປ່ຽນແປງ ໄປສູ່ປະຊາທິປະໄຕນັ້ນ ພວກນັກ ເຄື່ອນໄຫວກ່າວວ່າ ມີຊາວເກົາຫລີເໜືອຢ່າງ ນ້ອຍ 8 ຄົນ ໄດ້ເຂົ້າໄປ ໃນສະຖານທູດເດັນ ມາກທີ່ວຽດນາມ ໃນວັນພະຫັດມື້ນີ້ເພື່ອຂໍລີ້ ພັຍການເມືອງ ນັກເຄື່ອນໄຫວ ຈາກເກົາຫລີ ໃຕ້ຄົນນຶ່ງເວົ້າວ່າຊາວເກົາຫລີເໜືອກຸ່ມນຶ່ງ ທີ່ ມີພວກນັກເຄື່ອນໄຫວ ຊາວເກົາຫລີໃຕ້ ຈຳ ນວນນື່ງຕິດຕາມໄປນຳ ໄດ້ເຂົ້າໄປໃນ ສະຖານ ທູດເດັນມາກ ທີ່ນະຄອນຫລວງຮາໂນ່ຍ ເອກອັຄຣັຖທູດເດັນມາກ ໃຫ້ການຢືນຢັນວ່າ ມີຫລາຍໆຄົນ ທີ່ອ້າງວ່າເປັນຊາວເກົາຫລີເໜືອ ໄດ້ເຂົ້າໄປໃນ ສະຖານທູດ ແຕ່ທ່ານບໍ່ຍອມ ຕອບຄຳຖາມໃດໆຕື່ມອີກ ຕາມປົກກະຕິແລ້ວ ຊາວເກົາຫລີເໜືອ ທີ່ໂຕນໜີ ອອກຈາກປະເທດ ກ່ອນອື່ນແມ່ນຈະເດີນທາງໄປຈີນ ແລະຫຼັງຈາກນັ້ນ ກໍຈະຊອກຫາຊ່ອງທາງ ໄປເກົາຫລີໃຕ້ໂດຍຜ່ານທາງ ປະເທດທີ 3 ຈີນເບິ່ງ ຊາວເກົາຫລີເໜືອວ່າ ເປັນອົພຍົບເສຖກິດແລະບັງຄັບໃຫ້ ພວກເຂົາເຈົ້າ ກັບຄືນປະເທດ ຜ່ານມາ ມັກຈະມີການໃຊ້ ປະເທດໄທເປັນທາງຜ່ານ ນອກນັ້ນ ຊາວເກົາຫລີເໜືອ ທີ່ໂຕນໜີ ຍັງໄດ້ພະຍາຍາມຫາທາງເຂົ້າໄປ ໃນສະຖານທູດ ຂອງປະເທດຕ່າງໆ ໃນວຽດນາມ ລາວ ມົງໂກເລັຽ ແລະຈີນນຳອີກ ຕຳຣວດ ປາກິສຖານ ກ່າວວ່າ ພວກກະບົດ ທາລີບານ ໄດ້ດັກສະກັດໂຈມຕີ ກຸ່ມປະຊາຊົນທີ່ສນັບສນຸນ ຣັຖບານ ແລະໄດ້ ສັງຫານ 9 ຄົນ ຮວມທັງຜູ້ອະວຸໂສ ຂອງຊົນ ເຜົ່າຢ່າງນ້ອຍ 4 ຄົນ ເຈົ້າໜ້າທີ່ປາກິສຖານ ກ່າວໃນມື້ນີ້ວ່າ ທະຫານບ້ານກຸ່ມນຶ່ງໄດ້ເດີນ ທາງໄປຍັງໝູ່ບ້ານໃກ້ຄຽງ ໃນເຂດເມືອງ BANNU ທາງພາກຕາເວັນຕົກສຽງເໜືອຂອງ ປາກິສຖານ ທີ່ມີຊາຍແດນ ຕິດກັບເຂດຊົນເຜົ່າ WAZIRISTAN ເໜືອແລະWAZIRISTAN ໃຕ້ນັ້ນ ເຂົາເຈົ້າເວົ້າວ່າ ພວກທາລີບານ ໄດ້ ຣະດົມຍິງເຂົ້າໃສ່ທະຫານບ້ານກຸ່ມນີ້ ແລະຫລັງຈາກນັ້ນ ກໍພາກັນຫລົບໜີໄປ ການໂຈມຕີທີ່ວ່ານີ້ ມີຂຶ້ນຫລັງຈາກ ເຈົ້າໜ້າທີ່ທະຫານ ອະວຸໂສຄົນນຶ່ງຂອງປາກິສຖານກ່າວວ່າ ການໄດ້ຮັບໄຊຊະນະ ຂອງກຸ່ມຕໍ່ຕ້ານ ພວກກະບົດເມື່ອໄວໆມານີ້ ເຮັດໃຫ້ພວກທາລີບານ ອ່ອນກຳລັງລົງ ແລະເຮັດໃຫ້ ການໂຈມຕີຂອງພວກກໍ່ການຮ້າຍ ຢູ່ໃນປາກິສຖານ ຫລຸດລົງ ພົນຕຣີ ATHAR ABBAS ກ່າວຕໍ່ VOAວ່າ ກອງທັບປາກິສຖານ ກຳລັງເພັ່ງເລັງໃສ່ ເຂດ WAZIRISTAN ໃຕ້ ທີ່ມີຊາຍແດນຕິດກັບອັຟການິສຖານ ໂດຍເອີ້ນເຂດດັ່ງກ່າວນີ້ວ່າ ເປັນສູນກາງສຳຄັນຂອງພວກຫົວຮຸນແຮງ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ